Terrorangrebene i Bruxelles i marts 2016
Terrorangrebene i Bruxelles i marts 2016 fandt sted 22. marts 2016, da tre bomber eksploderede i Belgiens hovedstad Bruxelles. To af dem var bomber udløst af selvmordsbombere i Brussels Airport og én i Bruxelles metrosystem ved Maelbeek/Maalbeek metrostation tæt ved EUs mange institutioner i byen. 32 civile personer og tre selvmordsbombere blev dræbt, og eksplosionerne sårede ca. 300 personer, heraf 62 alvorligt. De sårede og omkomne stammer fra mindst 40 lande.